Белерофонт
Белерофонт (, буквално „убиец на Белер“) е прозвище на Хипоной (), герой от древногръцката митология, чийто най-голям подвиг е убиването на чудовището Химера.

Син е на Главк (синът на Сизиф) и Евримеда (или на Посейдон и Евринома). Белерофонт е покровителстван от Атина, която му дава Пегас.

Легенда 
Случайно убил сънародника си Белер и започнали да го наричат Белерофонт (убиеца на Белер). Заради това убийство се наложило да напусне страната. Отишъл да живее в двора на тиринтския цар Приет. Съпругата на Приет, Антея (според други източници Сфенебея), се влюбила в него, но той отхвърлил любовта ѝ. Пренебрегната тя го наклеветила пред царя, че се опитал да я съблазни. Приет ѝ повярвал, но не желаел да го убие като свой гост, затова го изпратил при тъста си Йобат в Ликия с писмо, в което му възлагал той да извърши убийството. Йобат не искал лично да убие Белерофонт, затова му възложил да извърши няколко задачи с надеждата, че така ще загине. Първата била да убие чудовището Химера. След това се сражавал с дивото планинско племе солими. Накрая Йобат го изпратил срещу амазонките, но Белерофонт победил и тях. След тези неуспехи Йобат изпратил най-силните мъже на Ликия да го причакат и убият. Белерофонт убил и тях и Йобат му дал за съпруга дъщеря си Филоноя, която му родила Хиполох, Изандър и Хиподамея.

Според Еврипид, Белерофонт отмъстил на Алтея. Той полетял към нея на Пегас и я хвърлил в морето. Но боговете го възневидели и Арес убил Изандър, а Артемида – Лаодамея.

Според Пиндар и други, Белерофонт искал да се изкачи с Пегас до небето, но конят го хвърлил и той паднал на Алейското поле. След падането окуцял (Еврипид), или станал куц и сляп. След това се скитал до смъртта си, презиран от богове и хора.

Източници 

Древногръцки герои
Царе на Коринт
Ликия